1989 aasta juulis toimus Tallinna Merepäevade raames koertenäitus Pirita jõekäärus, mille  korraldasid aktivistid erinevates Eesti koerakasvatajate organisatsioonidest.Näitus päädis koosviibimisega, millest võtsid osa Soome Kennelliidu esindajad Kari Järvinen ja Hans Lehtinen, kes informeerisid, et FCI on teinud Soome Kennelliidule ülesande anda hinnang 1989 augustiks tõukoerte alal tehtavast tööst NSVL-is. Hinnang sisaldas palju negatiivset. Peamine takistus oli ühtse keskorganisatsiooni puudumine, keda võiks usaldada koostööpartnerina. Näitust korraldanud aktiiv võttis endale eesmärgi ellu kutsuda Eesti Kennelliit (EKL). Asutamiskongress toimus 09. detsembril 1989. Esimene rahvusvaheline näitus (CACIB) korraldati 1993. aasta mais. Alates 1999. aastast on Eesti FCI täisliige. [52]